Държавен вестник, бр. 17, 2026 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  17
В случая е установено, че липсва обсъж­
дане на причините и целите, които налагат 
изменение по отношение на изискванията за 
повторен и последващ технотест при възста­
новяване на регистрацията на МПС. Не са 
посочени и средствата, необходими за при­
лагане на изменената наредба. В нарушение 
на чл. 28, ал. 2, т. 4 и 5 ЗНА не са изложени 
съображения относно очакваните резултати от 
прилагането, включително финансовите, ако 
има такива, както и анализ за съответствието 
с правото на ЕС.
Налице е и материална незаконосъобраз­
ност на процесните текстове от оспорената 
наредба поради противоречието им с норми 
от по-висок ранг. По смисъла на чл. 143, 
ал. 10, изр. 2 от ЗДвП служебно прекратена 
регистрация на пътно превозно средство се 
възстановява служебно при предоставени дан­
ни за сключена застраховка от Гаранционния 
фонд по реда на чл. 574, ал. 6 или по желание 
на собственика след представяне на валидна 
застраховка „Гражданска отговорност“ на 
автомобилистите. От анализа на разпоредбата 
се формира извод, че въведеното изискване 
с оспорената разпоредба за „протокол от из­
вършен технотест съгласно прил. 11 от техни­
ческа служба по чл. 138в, ал. 1 от ЗДвП“ не 
е императивно уредено от законодателя като 
предпоставка за възстановяване на прекрате­
на регистрация на МПС. Оспорената норма 
също така противоречи на действаща норма 
на европейското право – чл. 37, т. 1 от Регла­
мент (ЕС) № 168/2013 на ЕП и на Съвета от 
15 януари 2013 г., която предвижда, че про­
верката на техническата изправност на МПС 
при първоначална регистрация, извършвана с 
„технотест“, е с неограничен срок на действие. 
Следователно въвеждането с оспорената 
разпоредба на задължение за извършване на 
„технотест“ при възстановяване на прекра­
тена регистрация попада извън обхвата на 
нормативната регламентация, уредена както в 
националното, така и съгласно европейското 
законодателство. Горното обосновава извод за 
основателност на релевираните оплаквания, че 
е недопустимо с подзаконов нормативен акт да 
бъдат разширявани критериите, залегнали в 
нормативен акт от по-висока степен, каквито 
са законът и регламентът на ЕС (чл. 15, ал. 2 
и 3 от ЗНА).
В обобщение на изложеното настоящият 
състав на ВАС, осмо отделение, преценява 
оспорването на чл. 15, ал. 1, т. 7 и приложение 
№ 11 към чл. 15, ал. 1, т. 7 и чл. 15, ал. 13 и 
14 от Наредба № І-45 от 2000 г. за регистри­
ране, отчет, спиране от движение и пускане 
в движение, временно отнемане, прекратя­
ване и възстановяване на регистрацията на 
моторните превозни средства и ремаркета, 
теглени от тях, и реда за предоставяне на 
данни за регистрираните пътни превозни 
средства (изм., ДВ, бр. 93 от 2023 г., в сила от 
9.11.2024 г.) като основателно поради допуснати 
съществени нарушения на административноп­
роизводствените правила и противоречие с 
материалноправни разпоредби при приемането 
му и следва да бъде отменен при наличие на 
предпоставките по чл. 146, т. 3 и 4 от АПК.
При този изход на спора и с оглед на своевре­
менно заявената претенция на жалбоподателя 
БАКСКАМ следва да се присъди дължимото 
адвокатско възнаграждение в размер 960 лв. 
и държавна такса и обявление в ДВ – 30 лв., 
или общо разноски в размер 990 лв.
С оглед на своевременно заявената претен­
ция на жалбоподателя П. Т. З. следва да се 
присъди дължимото адвокатско възнаграж­
дение в размер 1500 лв. и държавна такса 
11 лв., или общо разноски в размер 1511 лв.
Воден от горното и на основание чл. 193, 
ал. 1 АПК, Върховният административен съд, 
осмо отделение,
Р Е Ш И :
Отменя по жалба на Българската асоциа­
ция на клубовете за старинни и класически 
автомобили и мотоциклети и присъединеното 
лице на страната на жалбоподателя П. Т. З. 
разпоредбата на чл. 15, ал. 1, т. 7 и приложение 
№ 11 към чл. 15, ал. 1, т. 7 и чл. 15, ал. 13 и 
14 от Наредба № І-45 от 2000 г. за регистри­
ране, отчет, спиране от движение и пускане в 
движение, временно отнемане, прекратяване 
и възстановяване на регистрацията на мотор­
ните превозни средства и ремаркета, теглени 
от тях, и реда за предоставяне на данни за 
регистрираните пътни превозни средства (изм., 
ДВ, бр. 93 от 2023 г., в сила от 9.11.2024 г.).
Осъжда Министерството на вътрешните 
работи да заплати в полза на Българската 
асоциация на клубовете за старинни и класиче­
ски автомобили и мотоциклети (БАКСКАМ), 
ЕИК 131416364, сумата 990 лв. (деветстотин 
и деветдесет лв.), представляваща сторени 
разноски пред настоящата инстанция.
Осъжда Министерството на вътрешните 
работи да заплати в полза на П. Т. З., [ЕГН], 
сумата 1511 лв., представляваща сторени раз­
носки пред настоящата инстанция.
Решението подлежи на обжалване пред 
5-членен състав на Върховния администра­
тивен съд в 14-дневен срок от получаване на 
съобщението до страните.
След влизане в сила на решението същото 
да се изпрати за обнародване в „Държавен 
вестник“.
И. ф. председател: 
Мариника Чернева
627